**Ars poetica**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ars poetica

...

Îi prinde-n cercu-i labirintul vieții,

Când caută cel mai ascuns tezaur,

Dar îmbrăcați în pielea lor, poeții

Hrăni-vor fiara cu chip de Minotaur!

...

Îndrăzneala lor e pedepsită crunt,

De-a încerca să-ajungă mai devreme

Din valurile vieții pe muntele cel sfânt,

Plutind pe-o arcă făcută din poeme!

...

Le țină calea demersul și privirea,

Urcând spre cer, își pun pe scări console,

Dar versurile lor sunt numai amăgirea,

Că nu trăiesc supliciul lui Manole!

...

Tot căutând cel mai ascuns tezaur,

Legați de viață, sărmanii desueți,

Vor sfârși mâncați de Minotaur,

Că lumea asta nu-i pentru poeți!